MØTEINNKALLING LISTERTING

**Sted: Tingparken, Hægebostad**

**Dato: Mandag 12.02.18**

**Tidspunkt: kl 0900 – 1500**

Bakgrunn:

I løpet av de siste 20 årene har kommunene i Lister gradvis utviklet ett tett fagsamarbeid. I særlig grad gjelder det de største kommunale tjenesteområdene som helse og oppvekst. Disse omfattes av mange særlover og funksjoner, hvor det stilles store krav både til kvalitet og leveranser. For små kommunale fagenheter har det derfor vært nødvendig å utvikle mellomkommunale nettverk og konkrete samarbeid. Her kan nevnes felles PPT, barnevern, kurs, etterutdanning, videreutdanning, store utviklingsprosjekt, tverrfaglig samarbeidsarenaer, evalueringskompetanse, m.m.

Modellene det samarbeides etter i de ulike fagnettverkene har over tid utviklet seg noe ulikt. Dette var bakgrunnen for at man i 2017, sammen med UiA iverksatte et større evalueringsprosjekt. Resultater fra dette arbeidet kan leses i rapporten: «Legitimitet for bærekraftig utvikling – erfaringer fra Listerregionen» (nr. 4/2017 Agderforskning). <https://goo.gl/BJQdDL>

Et viktig resultat fra dette arbeidet er at vi fremover nå ønsker å skille tydeligere mellom det vi kan kalle det administrative Listersamarbeidet og det politiske Listersamarbeidet. Her er det selvsagt gråsoner, men gjennom å utvikle tydelige samhandlingsmål, vil det også være lettere å evaluere resultatene.

I programmet for Listertinget er det derfor lagt opp til to bolker. Før lunsj vil vi fokusere på samarbeidsrelasjoner som har til hovedhensikt å tilby og utvikle gode tjenester. Lederne for de ulike nettverkene/organisasjonene vil derfor gi en orientering om hva det har vært jobbet med i 2017, og hvilke mål man har lagt opp til i 2018.

Etter lunsj vil fokuset rette seg mot potensielle utviklingsområder. De siste årene har vi i regi av Telemarksforskning fått utarbeidet en regional analyse for Lister. Denne beskriver status for områdene arbeids- nærings- og befolkningsutvikling. Analysen for 2017 er nå klar, og viser oss blant annet at veksten i næringslivet i Lister har vært bedre enn forventet de siste 5 årene. Knut Vareide vil imidlertid komme inn på en rekke utfordringer regionen må ta stilling til når det gjelder videre satsing og planlegging. (se vedlegg).

Samferdselssjef Vidar Ose gir oss en status for Listerpakken.

E 39 er en realitet, arbeidet er i ferd med å bli startet opp, og konsekvensutredninger er gjennomført. Ordfører Jan Kristensen og ordfører Per Sverre Kvinlaug vil ta for seg strekning Kristiansand – Stavanger og si litt om lokale og regionale virkninger. Se lenke: <https://goo.gl/9zyeLN> og <https://goo.gl/AthZWK>

Målet med årlige felles formannskapsmøter/Listerting er både å informere om aktiviteter man har vært opptatt av i året som har gått, samt få kommunalpolitiske tilbakemeldinger på hva man anser som viktig felles innsatsområder i årene som kommer.

# Program – Listerting

|  |  |
| --- | --- |
| 09.00-09.15 | **Velkommen** v/ordfører og leder av Listerrådet Arnt Abrahamsen.  Listertingets rolle og hvorfor vi legger opp til endringer i møte- og innstillingsmodellen. |
| 09.15-0945 | **Listersamarbeidet – omfang og organisering** v/daglig leder Svein Vangen |
| 0945 -1130  Kaffepause | Frem til lunsj blir det en presentasjon av de mest sentrale Listersamarbeidene. Hensikten med denne presentasjon er å gi et innblikk i hva som er gjennomført i 2017, samt orientere om hvilke aktiviteter det er lagt opp til i 2018.   * Helsenettverket v/leder Inger Marethe Egeland * Oppvekstnettverket v/leder Geir Bruli * Lister Kompetanse as v/daglig leder Hilde Strømme * Lister Nyskaping as v/daglig leder Christiane Skage * Plan/næringsnettverket v/leder Steinar Ness * Folkehelse og levekår v/leder Linn Gyland |
| 1130 - 1215 | **LUNSJ** |
| 1215-1230 | **Forslag til nye vedtekter for Listerrådet**  v/ordfører Jan Sigbjørnsen |
| 1230 - 1430 | Denne sekvensen er satt av til et ordskifte om regionale prioriteringer. Innledningsvis blir det orientert om følgende:   * **Regional analyse for Lister 2017**   v/seniorforsker Knut Vareide **–** Telemarksforskning.   * **Status Listerpakken, resterende prosjekter**   v/ Samferdselssjef Vidar Ose   * **Utfordringer og muligheter med ny E-39**   + E 39 Kristiansand – Lyngdal v/ordfører Jan Kristensen   + Lokale og regionale virkninger Lyngdal-Sandnes   v/ordfører Per Sverre Kvinlaug |
| 14.30-1445 | **Forslag til fokusmøter 2018** v/ordfører Margrethe Handeland |
| 1445 - 1500 | **Avslutning/oppsummering** v/ordfører Thor Jørgen Tjørhom |

Velkommen

Arnt Abrahamsen Svein Vangen

Ordfører og leder av Listerrådet Daglig leder Listerrådet